Charles Baehni

Ni Charles Baehni (Agosto 21, 1906 – Enero 23, 1964) ket maysa idi a Suiso a botaniko a nakaaramid kadagiti nangruna a kontribusion iti sientipiko a pannakaammo iti pagobraan a botanika."Charles Baehni, 1906–1964 – JSTOR", JSTOR, Sep., 1964. Naala idi 19 Hunio 2014.

 Biograpia 
Ni Propesor Charles Baehni ket nayanak idi Agosto 21, 1906 iti Hinebra, Suisa. Isu ket nagadal idiay Unibersidad ti Hinebra, ken inmatonan idi babaen ni Propesor Robert Chodat nga idi 1932 ket nagungunaan iti grado ti Doktor ti Siensia. Iti isu met laeng a tawen, naidutok isuna a kas maysa a katakunaynay iti Konserbatorio ken Botanikal a Hardin ti Siudad ti Hinebra. Idi 1934, nagadal isu idiay Botanical Garden of the Field Museum iti Chicago, ken bayat nga adda idiay Estados Unidos, nagbanbanniaga isuna kadagiti nadumaduma a parte ti pagilian ken nagurnong kadagiti adu a sukimat a maipapan iti botanika."Prof. Charles Baehni", Nature Journal, Abril, 1964. Naala idi 20 Hunio 2014.

Idi 1941, naidutok isuna a kas konserbator iti Botanikal a Hardin ti Hinebra. Isu ke nagserbi a kas Direktor iti Konserbatorio ken Botanikal a Hardin, iti Hinebra Suisa para kadagiti duapulo a tawen."Le Professeur Charles BAEHNI (1907–1964) | BHL-Europe" , BHL-Europe, Ene., 1964. Naala idi 19 Hunio 2014. Isu ket nagsurat kadagiti ad-adu ngem sangagasut a sientipiko a papel ken ti kangrunaan a kinaykayatna ket ti Sapotaceae. Nagkontribusion pay isuna kadagiti bilang dagiti sabali a botanikal a pamilia a mairaman ti Ulmaceae, Lacistemaceae, ken Violaceae.

 Dagiti nagibasaran 

Kategoria:Dagiti botaniko manipud iti Suisa
Kategoria:1906 a pannakaipasngay
Kategoria:1964 nga ipupusay